cyanic-selkie/wikianc huggingface dataset:
Blue Jean
Komposisjon og mottaking
I eit intevju i 1987 vart Bowie spurt om å samanlikne songen med «Time Will Crawl» og Bowie sa: «'Blue Jean' er eit stykke sexistisk rock 'n roll. [ler] Det handlar om å sjekke opp jenter. Det er ikkje veldig cerebralt, det stykket.» BBC-meldaren Chris Jones kritiserte songen i meldinga si for Best of Bowie i 2002 og hevda at «'Blue Jean' finst berre så vidt, så formelbasert som han er.» Kommentatoren Chris O'Leary skreiv at medan «Blue Jean» er godt plassert i «pastisjefeltet», skildra han songen som «smart» og «fengande» og ein av dei beste «andrerangs-hittane» til Bowie.
Videoversjonar
Det finst tre versjonar av videoen:
Eirin Kristin Sund
Eirin Kristin Sund er ein norsk politikar frå Arbeidarpartiet. Ho vart vald inn på Stortinget frå Rogaland i 2005 og vald på nytt ved stortingsvalet 2009.
Eirin Sund har arbeidserfaring frå borne- og ungdomsarbeid i heimfylket Rogaland og er frå 2007 visepresident i Norges fotballforbund.
Før ho vart vald inn på Stortinget var ho fylkesvaraordførar i Rogaland 2003-05. Sund har tidlegare vore varaordførar i Gjesdal, politisk rådgjevar i Miljøverndepartementet og statssekretær i Samferdselsdepartementet. Sund var i 2006 med og stifta Humanistiske sosialdemokratar, der ho sat i styret frå 2006.
Eirin Sund er dotter av Ap-politikaren Kjell Sund.
Øyvind Vaksdal
Øyvind Vaksdal er ein norsk politikar frå Framstegspartiet. Han vart vald inn på Stortinget frå Rogaland i 1997. Vaksdal var vararepresentant frå 1993 og medlem av Rogaland fylkesting i perioden 1995 til 1997.
Nissafors
Nissafors er ein svensk tettstad i Gnosjö kommun i Jönköpings län i Småland. I 2005 hadde tettstaden 313 innbyggjarar.
Kyst-til-kystbanen Karlskrona-Växjö-Göteborg går gjennom Nissafors.
Robert Saulters
Robert Saulters var leiar (stormeister) for Grand Orange Lodge of Ireland frå 1996 til 2011, då han gjekk av. Før dette hadde han vore stormeister for ordenen i Belfast-distriktet. Saulter sin leiarperiode var ei vanskeleg tid for Orangeordenen, både på grunn av organisatorisk svekking (sterkt fallande medlemstal), og på grunn av store politiske konfliktar på grunn av kontroversielle Orange-marsjar. Det gjorde heller ikkje saka betre at Saulters var ein kontroversiell leiarfigur, kanskje meir eksternt enn internt i Orangeordenen, og at han ikkje hadde godt lag med eller røynsle frå å handtera media.
I samband med feiringa av 12. juli 2006 i Belfast hadde Saulters kome med oppsiktsvekkjande skarpe karakteristikkar av Tony Blair, som den gongen både var leiar for det britiske Labour og statsminister for det Foreinte kongeriket Storbritannia og Nord-Irland. Ifylgje Saulters hadde Blair "sold his birthright by marrying a Romanist and serving communion in a Roman Catholic church" […] "He would sell his soul to the devil himself […]," og "He is not loyal to his religion."
Han var difor snautt nok vald som stormeister for Grand Orange Lodge of Ireland eit snautt halvår seinare, før media bragte fram utsegnene om Blair, og før han vart skulda for å vera sekterisk, fordomsfull og konfliktskapande.
Mjøndalen kyrkje
Mjøndalen kyrkje er ei arbeidskyrkje i Drammen kommune i Viken fylke.
Robert Saulters
Familieliv
Roberts Saulters var gift med Margaret Saulters, og dei hadde to vaksne søner då Margaret som då var midt i 70-åra gjekk bort etter kreftsjukdom i oktober 2010. Då han kunngjorde at han kom til å gå av som stormeister i 2011, vart det peikt på at dødsfallet til kona hadde medverka til at han trekte seg.
Mjøndalen kyrkje
Mjøndalen kyrkjegard er eit godt stykke unna kyrkja, aust for sjølve Mjøndalen. Fram til 2020 låg kyrkja i tidlegare Nedre Eiker kommune i Buskerud.
Siri A. Meling
Siri Annette Haataja Meling er ein norsk politikar frå Høgre. Ho var vald inn på Stortinget frå Rogaland 2001–2005, 1. vararepresentant 2005–2009, og er igjen fast innvald frå 2009. Ho var medlem av Rogaland fylkesting 1999–2003, og av fylkesutvalet 1999–2001. Meling var dessutan leiar i Rogaland Høgre 2007–2010.
Ho er utdanna siviløkonom frå Handelshøgskolen BI frå 1992. Ho var næringssjef i Dalane 1992–1997, nestleiar i Fonn Egersund AS 1997–2001, og regiondirektør i Fiskeridirektoratet 2006–2009.
Let's Twist Again
«Let's Twist Again» er ein song skriven av Kal Mann og Dave Appell, og gjeven ut på singel av Chubby Checker. Det var ein av dei største hitsinglane i 1961. Han nådde åttandeplassen på poplista til Billboard i USA og tredjeplassen på lista til Cash Box i august det året. I Storbritannia nådde singelen andreplassen i februar 1962. Songen refererer til twist-dansen som herja på denne tida og til singelen «The Twist» som gjekk to gonger til topps på den amerikanske singellista i september 1960 og igjen i januar 1962.
Songen vann Grammy-prisen i 1962 foe beste rock and roll-song. Checker song òg i songen på tysk som «Der Twist beginnt» og på italiensk som «Balliamo il Twist». Songen er med på filmmusikkalbumet til filmen The Help.
Den kroatiske songaren Tatjana Cameron Tajči spelte inn ein versjon på kroatisk kalla «Moj mali je opasan». I 1985 spelte Kids Incorporated inn «Let's Twist Again» i sesong to av Rock of Ages.
Johnny Hallyday-versjonen
Songen vart spelt inn på fransk av Johnny Hallyday. Versjonen hans (kalla «Viens danser le twist») kom ut i 1961 og låg sju veker på toppen av den franske singellista, frå 13. november til 13. desember 1961 og frå 13. januar til 9. februar 1962. I Vallonia (Fransk Belgia) låg singelen 40 veker inne på lista og nådde òg toppen av singellista.
Skeise-NM 2005 i firkamp
Noregsmeisterskapen på skeiser 2005 i firkamp for menn vart avvikla helga 26. og 27. februar på Marienlyst stadion i Drammen. Henrik Christiansen frå Asker Skøyteklubb vart norsk meister i firkamp for femte gong i rad.
NM på skeiser 2005
Dato: 26./27. februar 2005
<br style="clear:both;" />
500 meter
<br style="clear:both;" />
5000 meter
<br style="clear:both;" />
1500 meter
<br style="clear:both;" />
10000 meter
<br style="clear:both;" />
Mount Manger
Mount Manger er eit snødekt fjell som ligg 3 nautiske mil (6 km) nordvest for Mount Josephine i Alexandra Mountains på King Edward VII Peninsula. Fjellet vart fotografert frå lufta og grovt kartlagd på Byrd-ekspedisjonen, 1928-30. Det vart namngjeve av Advisory Committee on Antarctic Names (US-ACAN) (etter forslag frå kontreadmiral Richard E. Byrd) etter William Manger frå ein familie som eigde Manger Hotel-kjeda, og som assisterte Byrd ekspedisjonane med gratis rom for kontor og personell på ekspedisjonen.
Fábio Júnior
Fábio Júnior er ein tidlegare brasiliansk fotballspelar.
Dumortieritt
Dumortieritt er eit blått til fiolett mineral, eit aluminium-bor-silikat med formel Al7(BU3)(SiO4)3O3 og rombisk symmetri. Det har vore nytta som keramisk råstoff, men er elles relativt sjeldan.
Det er særleg kjent frå aluminiumrike metamorfe bergartar (i Noreg frå Arendal–Risør-traktene).
Dumortieritt vart først skildra i 1881 etter ein førekomst i Chaponost i Rhône-Alps i Frankrike og kalla opp etter den franske paleontologen Eugène Dumortier (1803–1873).
Unbreakable av Sinplus
«Unbreakable» var det sveitsiske bidraget i Eurovision Song Contest 2012, framført på engelsk av Sinplus. Songen er med på albumet Disinformation.
Die grosse Entscheidungsshow
3. november 2011 deltok songen i uttakinga til den franskspråklege kringkastaren Radio télévision suisse (RTS), men gjekk ikkje vidare til finalen i Die grosse Entscheidungsshow. Fem dagar seinare, 8. november, deltok han i uttakinga til den italienskspråklege kringkastaren Radiotelevisione svizzera di lingua italiana (RSI) og gjekk vidare til finalen. I finalen, som fann stad 10. desember 2011, tevla han mot mellom anna den fyrste vinnaren av Eurovision Song Contest, Lys Assia med songen «C'était ma vie». Songen vann tevlinga med 17,87 % av røystene og fekk representere Sveits i Eurovision Song Contest 2012.
Eurovision Song Contest 2012
Songen starta som nummer sju i den fyrste semifinalen, men gjekk ikkje vidare til finalen.
Akasieslekta
Akasieslekta (Acacia) er ei planteslekt i mimosafamilien. Ho omfatta opphavleg plantar utbreidde i tropiske og subtropiske delar av Mellom-Amerika, Sør-Asia, Australia og Afrika, men er no blitt avgrensa til å berre omfatta artar frå Australasia. Blada er som regel ulikefinna, men nokre artar er uten blad og har i staden flate, grøne bladstilker, fyllodium. Blomane sit ordna i runde eller avlange hovud. Dei har svært små, som regel gule eller kvitlege kronblad. Akasiar har ofte tornar.
Taksonomi
Slekta blei fyrst botanisk skildra av Carl von Linné i 1773 frå afrikanske funn. Slektsnamnet er på nylatin, lånt frå gresk ἀκακία (akakia), eit omgrep brukt av Dioskorides om eit ekstrakt frå blada og fruktbelgane til Vachellia nilotica, den opphavlege typearten til slekta. I Pinax frå 1623 nemner Gaspard Bauhin dette ordet frå Dioskorides som opphav til det latinske namnet.
Akasieslekta har vore vanskeleg å klassifisera botanisk. Tidleg på 2000-talet var det blitt klart at slekta slik ho då var ikkje var monofyletisk, og at ulike slektslinjer måtte plasserast i ulike slektr. Ei linje med over 900 artar som hovudsakleg voks i Australia, Ny-Guinea og Indonesia var ikkje nært i slekt med den mindre afrikanske gruppa som omfatta A. nilotica—den dåverande typearten. Dette tydde at den australasiatiske linja måtte omdøypast. Botanikaren Leslie Pedley gav gruppa namnet Racosperma, men dette blei ikkje godt motteke i botanikkverda. Australske botanikarar føreslo ei mindre forstyrrande løysing ved å åvelja ein annan typeart for Acacia (A. penninervis), slik at dei fleste artane kunne bli verande i Acacia, medan dei to pantropiske slektene fekk namna Vachellia og Senegalia, og dei to endemiske amerikanske linjenee fekk namna Acaciella og Mariosousa. Sjølv om mange botanikarar ikkje var einige i at dette var nødvendig, blei endringa offisielt godteken ved Melbourne International Botanical Congress i 2011.
Utbreiing og bruk
I Australia er akasieskog den nest vanlegaste skogtypen, etter eukalyptusskog. Skogtypen dekker 980000 km2 eller 8 % av alt skogområde''. Acacia'' er den mest talrike slekta av blomstrande plantar i landet, med oppimot 1 000 artar.
Det blir dyrka akasie på plantasjar i Asia og Australia. Borken av nokre australske artar blir seld under namnet wattle. Han har eit høgt innhald av garvestoff, noko som gjer han verdifull i lêrindustrien. Blant desse artane kan ein nemna Acacia pycnantha, Acacia decurrens, Acacia dealbata og Acacia mearnsii.
Disney XD Skandinavia
Disney XD Skandinavia (eller Disney XD) er ein fjernsynskanal for born, kringkasta i Noreg, Sverige, Danmark, Finland, Island, Algerie, Bahrain, Djibouti, Egypt, Irak, Jordan, Kuwait, Libanon, Libya, Mauritania, Marokko, Oman, Palestina, Qatar, Saudi-Arabia, Sudan, Syria, Tunisia, Dei sameinte arabiske emirata, Vest-Sahara og Jemen.
Disney XD
Gustave Flaubert
Gustave Flaubert var ein fransk forfattar frå Normandie. Flaubert debuterte og fekk det litterære gjennombrotet sitt med romanen Madame Bovary. Flaubert er ein av dei fremste representantane for den franske realismen, samstundes som han hadde eine foten i romantikken. Flaubert var eit førebilete for naturalismen og gjennom sin finslipte skrivestil for fleire seinare forfattarar. I samtida blei han sjølv og nokre av verka hans sett på som umoralske.
Bakgrunn
Gustave Flaubert var fødd i Rouen som andre levande sonen av ein kirurg og overlege, Achille Cléophas Flaubert (1784-1846), og kona hans, Anne Justine Caroline fødd Fleuriot (1793-1872). Han byrja å skriva i ung alder. Flaubert utdanna seg i heimbyen før han drog til Paris for å studera juss i 1840. Han tykte lite om både byen og studia, men blei kjend med nokre viktige personar, som Victor Hugo, Maxime Du Camp og målaren James Pradier, som blei ein god ven. Etter eit epilepsiåtak i 1844 forlét han Paris og studia, og slo seg ned i Croisset ikkje langt frå Rouen. Her dreiv han mellom anna med idrettsaktivitetar som symjing, riding, jakt og fekting.
I 1846 døydde først faren og nokre veker seinare veslesøster hans. Flaubert tok seg av dotter hennar, Caroline, som var fødd nokre månader før. Dette året byrja han også eit tilhøve til forfattaren Louise Colet som varte i fleire år. Dei brevveksla mykje, og Flaubert skreiv mellom anna om diktarverket, det franske språket og tilhøvet mellom mann og kvinne.
Reiser
Flaubert utførte fleire reiser som tidvis inspirerte verka hans. Ved slutten av 1840 reiste han til Pyreneane og Korsika. I 1843 følgde familien med på bryllaupsreisa til syster hans, og Flaubert blei inspirert av eit måleri i Balbi-palasset i Genova til å skriva prosadiktet La Tentation de saint Antoine, som han rekna som sitt meisterverk. Frå 1849 til 1852 vitja han saman med Maxime du Camp Det nære Austen, mellom anna Egypt, Jerusalem og Istanbul. I 1858, medan han skreiv romanen  Salammbô om oldtidsbyen Kartago, vitja han Tunisia og såg ruinane av byen der.
Forfattar
L'Éducation sentimentale frå 1869 er ei anna bok av Flaubert som fekk stor seinare innverknad. Ho gjev ei nøktern, men slåande skildring av det tomme ved livet.
I 1866 blei han tildelt Æreslegionen. Flaubert døydde i 1880 i Croisset.
NM i orientering 1970/langdistanse
Noregsmeisterskapen i orientering 1970 i langdistanse vart avvikla 4. oktober 1970 på Ombo i Rogaland med Stavanger O-klubb som arrangør. Tevlinga var einast for menn.
Langdistanse 20,6 km
<br style="clear:both;" />
Dvergstein
Dvergstein er eit tidlegare namn på bergkrystall, som er klåre krystall av mineralet kvarts. I følgje folketrua var det dvergane som smidde slike krystall.
Ordet finst i stadnamn, som Dvergasteinsbotn på Hardangervidda.
Nitta
Nitta er ein svensk tettstad i Ulricehamns kommun i Västra Götalands län i landskapet Västergötland. I 2005 hadde tettstaden 348 innbyggjarar.
Tsjekhov
Tsjekhov (også stava Chekov,Tschechow, Tjechov og liknande) og Tsjekhova kan visa til:
Mount Schlossbach
Mount Schlossbach er ein fjelltopp like søraust for Mount Nilsen sør i Rockefeller Mountains på Edward VII Peninsula. Det vart oppdaga på Byrd-ekspedisjonen på ein flytur under 27. januar 1929, og kalla opp etter offiser Isaac Schlossbach i U.S. Navy som var eit medlem på Byrd-ekspedisjonen (1933–35) og medlem av gruppa frå U.S. Antarctic Service (USAS) som dreiv den seismiske stasjonen i Rockefeller Mountains i november–desember 1940.
Tsjekhov
Personar
Stader
Anna
Olaug A. Haugen
Olaug A. Haugen er ein norsk bibliotekar og forfattar. Ho er frå Dale i Fjaler kommune og busett i Førde.
Det latinske riket
Det latinske riket (latin Romania) var eit rike som blei danna etter det fjerde krosstoget i 1204 då Konstantinopel, hovudstaden i Austromarriket, blei erobra av krossfararane. Det latinske riket hadde som mål å få folket til å konvertera frå ortodoks til katolsk kristendom, og dette skapte uro i Konstantinopel. Balduin I blei keisar i Det latinske riket. Hans første oppdrag frå paven var å erobre alle dei gamle austromerske territoria. Etter at Konstantinopel fall var det oppretta nye statar i fleire av desse territoria og alle hadde same mål: Gjenerobring av Konstantinopel.
Ortodoks kristendom blei aldri gjort ulovleg i riket fordi det var opptatt med krigane mot Bulgaria, Keisarriket Nikea, Despotatet Epirus og Trapezunt. Under keisar Balduin II gjekk riket under den 25. juli 1261 då Mikael VIII Palaiologos frå Nikea gjenerobra Konstantinopel.
Havstein kyrkje
Havstein kyrkje er ei langkyrkje frå 1857 på Havstein i Trondheim. Kyrkja vart teikna av Heinrich Ernst Schirmer og Wilhelm von Hanno og innvigd 30. november 1857. I 1900 fekk kyrkja eit vesttårn i tre teikna av Gustav S. Olsen og oppført av byggmeister Erik Selnes. Kyrkja har 200 sitjeplassar.
Dette var den første kjende kyrkja på Byåsen. Kyrkja ligg i ei grøn lunge omgiven av åkrar tilhøyrande Havstein-gardane og av Havstein kyrkjegard. Kyrkja er hovudkyrkje i Sverresborg sokn, men i 2014 vart Sverresborg kyrkjesenter, ei arbeidskyrkje om lag ein kilometer unna, innvigd til bruk som kvardagskyrkje og kyrkjelydsenter.
Blowin' Away
Blowin' Away var eit studioalbum frå 1977 av Joan Baez. Det var det første albumet hennar etter ho gjekk frå A&M Records til Portrait Records (ein då ny etikett under CBS Records).
Albumet var meir mot mainstream pop enn noko anna album Baez hadde spelt fram til då, men mange kritikarar meinte at ho verka ukomfortabel med den «nye stilen» sin. Blant songane ho spelte inn var Rod Stewart-hitten «Sailing» og standardlåten «Cry Me a River», i tillegg til fleire av Baez sine eigne songar. Den spottande «Time Rag» fortel soga om eit avbrote forsøk på eit intervju med Time.
Baez skreiv «Altar Boy and the Thief» som ei hyllest til den homofile fansen hennar.
Tsjekhov i Moskva oblast
Tsjekhov (russisk Че́хов) er ein by i Moskva oblast i Russland med om lag 75 000 innbyggjarar. Han ligg rundt 80 km sør for Moskva.
Byen oppstod som ein handelsbusetnad på 1700-talet. Mellom 1920 og 1954 skifta busetnaden namn fleire gonger. Før 1920 heitte han Lopasnja (russisk Лопасня) (etter elva Lopasnja), mellom 1920 og1936 Tsjornoje Ozero (russisk Чёрное Озеро) og frå 1936-1954 igjen Lopasnja. I 1954 fekk busetnaden bystatus og det noverande namnet sitt, til ære for den russiske forfattaren Anton Tsjekhov. Femten kilometer frå Tsjekhov, i landsbyen Melikhovo, ligg eit Anton Tsjekhov-museum.
I utkanten av Tsjekhov ligg Davidov-klosteret, etter sigande det rikaste klosteret i Russland. Det inneheld mange kyrkjer frå 1600- og 1700-talet. Nær Tsjekhov ligg krigshovudkvarteret til Russland sin generalstab, gravlagd djupt under bakken, og truleg direkte knytt til Kreml via ein undergrunnsbane– Moskva Metro 2, drive av den russiske føderale tryggingstenesta (FSB).
Njurundabommen
Njurundabommen er ein svensk tettstad i Sundsvalls kommun i Västernorrlands län i landskapet Medelpad. I 2005 hadde tettstaden 1 959 innbyggjarar. Njurundabommen ligg cirka 15 kilometer sør for Sundsvall.
Mount Shideler
Mount Shideler er eit fjell 1,5 km søraust for Mount Fitzsimmons nord i Rockefeller Mountains på Edward VII Peninsula. Det vart oppdaga 27. januar 1929, av medlemmar på Byrd-ekspedisjonen under ein rekogonseringsflytur over området. Namnet verkar å ha blitt brukt av U.S. Antarctic Service (USAS) (1939–41). Mount Shideler vart kalla opp etter geologen William H. Shideler.
Frampton av Peter Frampton
Frampton er det fjerde studioalbumet til den engelske rockemusikaren Peter Frampton, gjeve ut i 1975 før han drog på turné og spelte inn Frampton Comes Alive! Dei mest kjende songane på albumet er «Show Me the Way» og «Baby, I Love Your Way», som vart store hittar då dei vart gjevne ut som singlar frå Frampton Comes Alive! Albumet nådde 32. plassen på Billboard 200.
Bakgrunn
For dette albumet henta Frampton inn Andy Bown til på spele bass, etter at den førre bassisten hans, Rick Wills slutta under ein turné for å vere med familien og sin nyfødde baby. John Siomos var framleis med på trommer, medan Frampton spelar alle andre instrument, hovudsakleg gitar og klaverinstrument, sjølv. Sidan henta Frampton inn amerikanarane Bob Mayo (klaverinstrument, gitar, vokal) og Stanley Sheldon (bass, vokal) for å turnere.
Det tok tre veker å skrive musikken til albumet. I oktober 1974 drog Frampton til Clearwell Castle i Gloucestershire, med Ronnie Lane's Mobile Studio parkert utafor. Ytterlegare lydspor vart spelte inn i Olympic Studios i London.
Albumet
Frampton spelar i forskjellige stilartar på albumet, både instrumentalt og vokalt. Fleire ssongar har akustisk og elektrisk gitar, som på «The Crying Clown» og den akustiske instrumentalen «Penny For Your Thoughts». «Nowhere's Too Far (For My Baby)» og «Day's Dawning» er døme på melodisk arenarock på albumet.
Dette albumet gjorde det langt betre enn dei tidlegare albuma hans, og gjekk til 32. plassen på Billboard 200, og danna grunnlaget for det særs populære konsertalbumet som kom året etter, Frampton Comes Alive!.
Innhald
Alle songar er skriven av Peter Frampton.
Det brazzavillekongolesiske kvinnelandslaget i handball
Republikken Kongo sitt kvinnelandslag i handball er det kvinnelege landslaget i handball for Republikken Kongo. Det representerer landet i internasjonale handballturneringar, og vert regulert av Fédération Congolaise de Handball. Landslaget har delteke i internasjonale turneringar sidan 1976.
Dunitt
Dunitt eller olivinstein er ein djupbergart som hovudsakleg består av mineralet olivin. Knust dunitt kan med fordel nyttast som formsand i støyperier, sidan han ikkje skapar silikose. Bergarten blir òg brukt til framstilling av eldfast stein, som slaggdannar i stålindustrien.
Det brazzavillekongolesiske kvinnelandslaget i handball
Resultat i internasjonale turneringar
''Resultata som er vist under er berre turneringar der Republikken Kongo har delteke. Turneringar dei ikkje har tatt del i er ikkje førte opp.''
Dunitt
Store brot er i drift i Nordfjord på Sunnmøre (tidlegare A/S Olivin, frå 2003 North Cape Minerals), elles finst spreidde førekomstar i Nordland, Troms og Vest-Finnmark. Den norske produksjonen er drygt. 3,5 mill. tonn i året.
Det er kalla opp etter Duner Mountain i New Zealand.
Dyskrasitt
Dyskrasitt er eit antimonsølv og ein sjeldan sølverts med kjemisk formel Ag3Sb. Det har metallisk glans og er sølvkvit. Mineralet krystalliserer rombisk.
Det er kjend som eit sjeldant mineral frå Kongsberg og Sulitjelma.
Johnny the Fox
Johnny the Fox er det sjuande studioalbumet av det irske hardrockbandet Thin Lizzy, gjeve ut i 1976. Dette albumet vart skrive og spelt inn medan bassist/vokalist Phil Lynott kom seg etter eit anfall av hepatitt som sette han av halvvegs gjennom den førre Jailbreak-turneen. «Don't Believe a Word» vart ein britisk hitsingel. Johnny the Fox var det siste studioalbumet til Thin Lizzy der gitaristen Brian Robertson var med som ein fullverdig medlem av bandet, ettersom personlegdomskonfliktane mellom han og Lynott resulterte i at Robertson vart sparka, gjeninnsett og seinare sparka igjen.
Innspeling
Etter at Lynott hadde komme tilbake til Storbritannia frå den avbrotne USA-turneen i juni 1976 då bandet skulle vore oppvarmingsband for Rainbow, var han på sjukehus i Manchester for å komma seg etter hepatitt. Han hadde med seg ein akustisk gitar og skreiv songane til Johnny the Fox i juni og juli, med ei utflukt for å spela på Hammersmith Odeon den 11. juli. Etter at han vart skriven ut frå sjukehuset reiste Lynott saman med dei andre medlemmene i bandet til München i Tyskland i august for å spela inn albumet i Musicland Studios med produsent John Alcock. Alcock har sagt at avgjerda om å spela inn utanfor Storbritannia var av skattemessige årsaker.
Tidlig i innspelingsprosessen vart det klart at verken bandet eller produksjonsteamet var nøgd med studioa eller innspillingsprosessen, og dei hadde spesielt problem med å få til ein tilfredsstillende trommelyd. Lynott var framleis i ferd med å avslutta låtskrivinga, og ifølgje Alcock krangla bandet om den musikalske retninga. Den 6. august avbraut dei innspelingane og drog tilbake til Ramport Studios i Battersea (der det førre albumet Jailbreak hadde vorte spelt inn), og Olympic Studios i Barnes i London. Brian Robertson har sagt at det var rikeleg med materiale å velja frå til albumet, opptil åtte eller ni spor bortsett frå dei ti som dukka opp på den endelege utgivinga. Alcock hevdar likevel at albumet leid fordi Lynott trong meir tid til å fullføra songane, og at nokre spor, som «Boogie Woogie Dance», ikkje var sterke nok til å komma med på albumet.
Songar
Lynott og Robertson kolliderte over musikalske skilnader, til dømes komposisjonen av «Don't Believe a Word». Då Lynott først spelte songen i eit langsamt 12-taktars bluesformat, hevda Robertson at det var «skit», og Lynott reagerte dårleg og forsvann i nokre dagar. Robertson kjende då at han kanskje hadde vore litt hard, og han og trommeslagaren Brian Downey bestemde seg for å omarbeida songen. Downey utvikla ein raskare shuffle-rytme og Robertson skreiv riffet, og Lynott var nøgd med resultatet då han kom tilbake til studio. Robertson vart irritert då songen vart utelukkande kreditert til Lynott, då han følte at alle dei tre involverte medlemmene burde ha vorte krediterte. Det opphavlege bluesaktige arrangementet vart seinare spelt inn av Lynott og Gary Moore på Moore sitt Back on the Streets i 1978, og Thin Lizzy-versjonar dukka seinare opp på Thin Lizzy sitt doble konsertalbum Life og luksusutgåva av Thunder and Lightning.
Ifølgje Robertson skreiv Lynott «Rocky» med han i tankane. John Alcock har uttalt at «Massacre» vart skriven i studio. Teksten kom etter at Lynott fekk besøk på sjukehuset av ein protestantprest, og at den katolske Lynott vart defensiv. Seinare angra han på reaksjonen sin, og skreiv teksten som fordømde religiøse fordommar.
«Fools Gold» var inspirert av Den store hungersnauden i Irland i 1845-52. Teksten førestiller seg irske menneske som reiser til Amerika for å sleppa unna hungersnøda og starta eit nytt liv.
Albumet inneheldt to spor med namnet «Johnny» i tittelen, i tillegg til sjølve albumtittelen, ein karakter med det namnet som hadde dukka opp i tidlegare songar som «Showdown» og «The Boys Are Back in Town». Gorham snakka om spreiinga av namnet: «Phil burde vore publisitetsagenten til denne fyren, sidan han dukka opp overalt!»
«'Johnny the Fox meets Jimmy the Weed' var eigentleg den einaste songen som Lizzy gjorde i ein funk-stil ...» sa Scott Gorham. «Phil Lynott var ein stor fan av The O'Jays og songen deira 'For the Love of Money'. På kvar lydprøve spelte han det funky riffet... Når me hadde funne det riffet, gjekk me berre for det. Heile greia tok verkeleg av då Brian Downey sette seg ned og sette sin personlege funk-versjon av det på trommene... Og desse karakterane - Johnny the Fox og Jimmy the Weed - dei var ekte menneske. Dei var frå Manchester-området, der mor til Phil hadde hotellet sitt ... Dei var ein del av ein gjeng med kultiverte tjuvar ... Dei var ikkje narkolangarar, som det står i teksten til songen ... Men dei var ganske tøffe karer, men likevel veldig morosame, så du kunne ikkje anna enn å lika dei.»
Medverkande musikarar
Phil Collins frå Genesis vart henta inn for å bidra med perkusjon på eitt eller fleire spor, tilsynelatande fordi han var ein venn av Lynott. Robertson sa seinare: «Collins var berre ein kompis av Phil ... Eg trur Phil berre ville ha han på albumet for å ha med namnet hans...» Verken Robertson eller Downey var i stand til å hugsa kva songar Collins spelte på.
Den irske musikar Fiachra Trench leverte strykearrangement, til dømes på «Sweet Marie», der han brukte ein bank av fiolinar og to bratsj-seksjonar. Trench bidrog òg med eit messingblåsearrangement på «Johnny», medan Kim Beacon frå String Driven Thing song korvokal. Igjen kunne ingen av bandmedlemmene hugsa kva låt eller låtar Beacon medverka på. Robertson hevda at Beacon berre vart brukt fordi Frankie Miller ikkje var tilgjengeleg.
Plateomslag
Thin Lizzy brukte den vanlege designeren sin, Jim Fitzpatrick, til å designa plateomslag til Johnny the Fox, men han vart beden om å levera det ferdige designet før albumet fekk ein tittel. Då Lynott bad han om noko keltisk, men ikkje det vanlege keltisk rock-designet, teikna Fitzpatrick ein komplisert neo-gotisk keltisk kant med ei skive i midten, utan tittelen og det sentrale designet. Då tidsfristen nærma seg og han vart desperat etter å bli ferdig, spurde han Lynott om han hadde ein idé til ein tittel som kunne inspirera han. Lynott svarte: «Ah, kall det Johnny the Fox, det held.» Fitzpatrick minte han på at det ikkje fanst noko spor med den tittelen på albumet, og Lynott svarte: «Ingen vil leggja merke til det, Jim. Albumet kjem til å bli massivt.» Fitzpatrick teikna deretter reve-designet og la til tittelen. Ein idé om eit utsnitt med hovudet til reven gjennom vart avvist av plateselskapet.
Eit tidlegare Fitzpatrick-design hadde same kant med ein krigarperson i midten, men både Lynott og Fitzpatrick følte at reven representerte ein slags «outsider»-karakter, omtrent som panteren på coveret til Thin Lizzy-albumet frå 1974, Nightlife.
Utgjeving og turné
Johnny the Fox vart gitt ut 16. oktober 1976, og nådde 11. plassen på dei britiske hitlistene. Singelen «Don't Believe a Word» nådde 12. plassen i Storbritannia og andreplassen i Irland. Thin Lizzy turnerte i Storbritannia i oktober og november, støtta av det amerikanske bandet Clover, leia av Huey Lewis. Turneen var såpass vellykka at det vart lagt til ein ekstrakonsert på Hammersmith Odeon i november. Det vart òg ein vellykka opptreden på Rod Stewart sitt BBC-show i Storbritannia, der Thin Lizzy stal merksemda frå programleiaren ved å spela live, medan Stewart mima.
Turneen skulle etter planen halda fram i USA i slutten av november, men vart avlyst etter at Robertson pådrog seg ein handskade i eit slagsmål på Speakeasy Club i London. Venen til Robertson, Frankie Miller var i ferd med å bli angripen med ei glasflaske av Gonzalez-gitaristen Gordon Hunte, og Robertson prøvde å gripa inn. Flaska kutta handa hans og skadde ein arterie og ei nerve, noko som hindra han i å spela gitar effektivt i fleire månader. Turneen vart utsett til januar 1977 då Thin Lizzy starta ein tre månaders USA-turné som oppvarmingsband for Queen med Gary Moore som vikar for Robertson.
Mottaking
Harry Doherty frå Melody Maker, rosa albumet og samanlikna det med Jailbreak, og skreiv at det er «meir subtilitet, melodiane er sterkare, og, viktigast av alt, omfanget av materialet er mykje breiare enn hardrocken som blir knytt til Lizzy», og viser eit band som er meir allsidig enn på førre innspeling. Derimot uttalte Stephen Thomas Erlewine frå AllMusic at Johnny the Fox kom til kort i forhold til det førre albumet, Jailbreak, og indikerte at albumet gjekk i retning av «eit merkeleg, halvferdig konseptalbum», sjølv om det viste dei same styrkane som forgjengaren, dvs. tekstane til Lynott og den musikalske krafta i gruppa. Han rosa «Don't Believe a Word» og «Borderline» som store stunder, og sa at albumet «aldri fell flatt», men er «aldri like gripande som Jailbreak». Den kanadiske journalisten Martin Popoff rekna Johnny the Fox som det første verkelege meisterverket til Thin Lizzy og skildra det som «eit rikt teksturelt verk av melodisk, mjuk metall, lyrisk sjelfullt, melankolsk, mange stader tragisk». Stuart Bailie, som melde nyutgivinga i 2011 for Classic Rock, skildra albumet som «ei øving i stramme, medrivande låtar med den kimande Les Paul-gitaren og Phil sitt patenterte sludder», men skreiv at bonusspora var «mindre avslørande» enn på andre utvida Thin Lizzy-utgåver.
Sporet «Johnny the Fox Meets Jimmy the Weed» er med på Ultimate Breaks and Beats-serien av samlealbum.
Ommastra utgåve
Sporlista på baksida av omslaget er likevel feil, då ho ved eit uhell listar «Johnny the Fox Meets...» (BBC Session) to gonger. Òg sporlista på baksida av CD-heftet er feil. Der står «Don't Believe a Word» oppført tre gonger når det berre finst to versjonar. Den korrekte sporlista er lista opp nedanfor.
Berre bonusmaterialet på plate to har vorte ommastra i 2010 (trass i det som står på baksida av CD-heftet). Plate éin bruker same master som 1996-utgåva. Nye masterar vart laga, men skrota i siste liten før utgivinga, av ukjende årsaker.
Rainer Schmidt
Rainer Schmidt er ein tysk, tidlegare skihoppar frå Langewiesen i Thüringen, som tevla for Aust-Tyskland. Han vann den tysk-austerrikske hoppveka 1972/73, og fekk sølvmedaljen under VM i skiflyging 1975, samt ein bronsemedalje under vinter-OL 1972 i Sapporo.
Aktiv
Schmidt vart i januar 1970 nummer to i hoppvekerennet i Bischofshofen bakom Jiří Raška, samanlagt i hoppveka vart han nummer fem. Han vart også nummer to i Oberstdorf i romjula 1971. Under OL 1972 i Sapporo tok han bronsemedaljen i storbakken, 0,6 poeng bakom Wojciech Fortuna frå Polen som vann ein sensasjonell siger, og 0,5 poeng bak sølvvinnaren Walter Steiner frå Sveits.
Vinteren 1972/73 sigra Schmidt i opningsrennet i hoppveka i Oberstdorf, framom to landsmenn. Schmidt vann også det neste rennet i hoppveka, nyårsrennet i Garmisch-Partenkirchen. Deretter vart han nummer to i Innsbruck, før han sikra sigeren i hoppveka med kontrollert hopping i Bischofshofen. Der vart han nummer tolv og vann dermed med ein rimeleg klar margin den tysk-austerrikske hoppveka, 16,4 poeng føre landsmannen Hans-Georg Aschenbach.
Etter hoppveketriumfen klarte Schmidt sjeldnare enn før å hoppe seg til pallplassar. Men i 1975 kom han noko overraskande på andreplassen i VM i skiflyging i Bad Mitterndorf, berre slått av Karel Kodejška frå Tsjekkoslovakia.
Schmidt la vekk skihoppinga i 1976.
Paulo Jamelli
Paulo Jamelli er ein tidlegare brasiliansk fotballspelar.
Njutånger
Njutånger er ein svensk tettstad i Hudiksvalls kommun i Gävleborgs län i landskapet Hälsingland. I 2005 hadde tettstaden 652 innbyggjarar. Njutånger ligg cirka tolv kilometer sør for Hudiksvall.
Solveig Hareide
Solveig Margrethe Hareide er ein norsk programleiar i barne- og ungdomsprogram i NRK, mellom anna Påskemorgen og Newton.
Hareide er fødd og oppvaksen i Flora. Ho var programleiar i Newton frå 2008 til 2010. Under Gullruten 2010 var ho nominert i klassen for beste kvinnelege programleiar for si rolle i Newton. I 2010 laga ho ti episodar av barne-TV-serien Solveig og Kosinus.
Solveig Hareide har også styrt TV-delen av NRK Urørt der 15 000 band har sin egen profil på nettet.
Bubq
Bubq er ein tidlegare landkommune i regionen Durrës i Albania. Etter ei admininistrasjonsreform i 2014 inngår han som ei kommunaleining i kommunen Krujë.
Ved folketeljinga i 2011 hadde den dåverande landkommunen Bubq 5 951 innbyggjarar.
Heimdal kyrkje
Heimdal kyrkje er ei arbeidskyrkje frå 1960 i Trondheim kommune i Sør-Trøndelag fylke.
Byggverket er i betong og har 180 sitjeplassar.
Profil i geologi
Eit profil i geologi er eit geologisk snitt i berggrunnen eller i lausmasse som kan vera skapt på ein naturleg eller kunstig måte. Profilet gjev ein høve til å studere den geologiske oppbygginga av berggrunnen, og kan gjerne framstillast som ei skisse eller teikning. Strukturgeologiske profil viser korleis ein tenkjer seg utbreiinga til bergartene under jordoverflata (og evt. tidlegare utbreiing over dagens overflate).
Blood Bank
Blood Bank er ein EP av Bon Iver. EP-en vart utgjeven 20. januar 2009 og har fire lydspor, der tre av dei vart spelte inn for denne utgjevinga. Han er ein oppfølgjar til debutalbumet For Emma, Forever Ago frå 2007.
EP-en kom inn på Billboard 200 på 16. plass med 23,000 selde eksemplar. 79 prosent av salet var digitalt.
27. mars 2020 var det gjeve ut ei ny utgåve av EP-en med dei opphavlege songane og konsertversjonar av dei.
NM i orientering 1970/stafett
Noregsmeisterskapen i orientering 1970 i stafett vart arrangert av Lillehammer orienteringsklubb ved Lillehammer i Oppland sundag 21. juni 1970. Meisterskapen vart avvikla med fellesstart, noko som førte til at løparane i «de tunge og tett bevokste skogene» samla seg i klynger, med tilhøyrande trengsel på kontrollpostane og kamp om klippetengene. I virvaret «klippet mange løpere i feil rubrikk» og fleire av laga vart dikvalifisert, mellom dei favorittane mellom mennene, BUL.
Menn
<br style="clear:both;" />
Kvinner
<br style="clear:both;" />
Tennant Peak
Tennant Peak er ein fjelltopp 1 nautisk mil (1,9 km) sør for Gould Peak sør i Rockefeller Mountains på Edward VII Peninsula. Det vart oppdaga på Byrd-ekspedisjonen (1928–30) og vart namngjeve av Byrd etter George W. Tennant, ein kokk på ekspedisjonen.
Lågøystolane
Lågøystolane er ein naturattraksjon på Lågøya i Solund kommune i Ytre Sogn.
Lågøystolane er store steinblokker som er reiste opp på ein uvanleg måte. Ein trur dei er skapte av isen som låg over landskapet under istida. I tidlegare tider var dei eit kjent seglingsmerke.
Amen av Ana Soklič
«Amen» er ein popballade frå 2021, utgjeven av den slovenske artisten Ana Soklič. Ho har skrive låten saman med Bojan Simončič, Žiga Pirnat og Charlie Mason. Låten hadde premiere 27. februar 2021 og var det slovenske bidraget i Eurovision Song Contest 2021 i Rotterdam i Nederland.
Eurovision Song Contest
Etter å ha vunne den slovenske musikktevlinga EMA 2020, skulle Ana Soklič ha representert Slovenia i Eurovision Song Contest 2020 med låten «Voda». På grunn av koronaviruspandemien vart Eurovision Song Contest avlyst, og den slovenske allmennkringkastaren RTVSLO vedtok at Soklič skulle få representere landet i Eurovision Song Contest 2021.
Sommaren 2020 starta RTVSLO arbeidet med å finne bidraget til 2021. Til saman kom det inn 191 bidrag. Gjennom fleire avrøystingsrundar vedtok ein jury, saman med Ana Soklič, at songen «Amen» skulle vere det slovenske bidraget til Eurovision Song Contest 2021. «Amen» hadde premiere i ei spesialsending på RTVSLO laurdag 27. februar 2021.
«Amen» deltok i den fyrste semifinalen i Rotterdam Ahoy tysdag 18. mai 2021, der den fekk 44 poeng og vart nummer 13. Han vart dimed slått ut av Eurovision Song Contest sidan berre dei ti beste kvalifiserte seg til finalen laurdag 22. mai 2021.
Songen var eit av to bidrag med same tittel i tevlinga; òg Austerrikes Vincent Bueno stilte med eit bidrag som heitte «Amen». Heller ikkje den låten kvalifiserte seg til finalen.
Dogmefilm
Dogmefilm er omgrepet for slik spelefilm som er spela inn i samsvar med dei krava til filmregissørar som vart fastsette i eit manifest, manifestet for Dogme95, forfatta i København av dei danske regissørane Lars von Trier og Thomas Vinterberg. Manifestet var dagsett tysdag 13. mars 1995 og proklamert offisielt og opent 20. mars 1995 på théâtre de l'Odéon i Paris under ei samkome i høve hundreåret for film og kino. Ideane om dogmefilmar vart introduserte under filmfestivalen i Cannes i 1995.
Propylitt
Ein propylitt er ein hydrotermalt omvandla andesitt. Bergarta er omvandla langs gjennomsetjande ertsgangar, der det i sprekkane har strøymt gassar og varme løysingar som har omdanna det opphavleg mineralet i andesitten til epidot, kloritt og albitt, samstundes som det er avsett pyritt og karbonat. Prosessen blir kalla propylittisering.
Dogmefilm
Dogme95 var eit dansk kollektiv av filmregissørar som Lars von Trier og Thomas Vinterberg hadde teke initiativet til for å skape ei motkraft til kommersialiseringa av spelefilmen og den store interessa for spektakulære effektar i filmane som fylgde av dette, og målet med dogmefilmane var å setje soga og skodespelet i framgrunnen i filmen, i motsetnad til sjølve mediet.
Manifestet for Dogme95 var forma som ti lovnader for regissørar om å halde seg til «reinleik» eller kysk framferd i filmproduksjonen ("Vœu de chasteté eller The Vow of Chastity"). Etter desse lovnadene skulle mellom anna opptaka gjerast på den aktuelle staden, utan at det av omsyn til filmen vart plassert kulissar eller andre rekvisita der; filmen skulle gå føre seg her og no og ikkje innehalde overflatiske og overnaturlege handlingar; det skulle ikkje leggjast ljod på filmen som ikkje var med når opptaka vart gjort; det skulle ikkje nyttast særskild ljossetting, men det kunne nyttast ei lampe festa til kameraet dersom ljoset var for dårleg for filming; optiske filter skulle ikkje nyttast; kameraet skulle haldast i handa; regissøren skulle ikkje krediterast. Manifestet vart avslutta med at regissøren skulle avstå på alle måtar frå å fremje si personlege smak som regissør, av di han ikkje var kunstnaren i prosjektet. Soleis skulle regissøren halde seg vekk frå å skape eit «verk», av di det som skjedde i augneblikket skulle sjåast på som viktigare enn heilskapen. Det høgste målet skulle vere å få fram med alle midlar den sanninga som låg i det skodespelarane og scenene i filmen stod for, på kostnad av regissørens eigen smak og etiske vurderingar.
Den fyrste dogmefilmen var Thomas Vinterbergs Festen (1998), og deretter fylgde Lars von Triers Idioterne (1998). Etter kvart vart det i ulike land laga mange filmar som vart rekna som dogmefilmar.
Heikki Ikola
Heikki Johannes Ikola er ein finsk tidlegare skiskyttar frå Jurva i Kurikka. Han vann VM-gullet på 20 km både i 1975, 1977 og 1981, samt gullmedalje for Finland i stafett under VM i skiskyting 1975. I alt tok han fire individuelle medaljar og seks stafettmedaljar i ulike OL og VM i tida 1972-81, alle ti medaljane i gull eller sølv.
MS «Bremnes»
MF «Bremnes», i dag MF «Icebam» er ei bilferje levert frå Skaalurens Skibsbyggeri i Rosendal i mars 1978 til Hardanger Sunnhordlandske Dampskipsselskap (HSD). Båten vart nytta i fraktrute og som lokalbåt i ruta Bergen - Austevoll - Leirvik - Husnes - Sunde i Kvinnherad frå 1978 til mars 1990.
Heikki Ikola
Aktiv
Ikola fekk i 1972 den fyrste av fem sølvmedaljar i stafett med Finland. Både denne fyrste i Sapporo og den fjerde stafettmedaljen i Innsbruck i 1976 var OL-sølv, medan medaljane han fekk i 1974, 1977 og 1979 var VM-sølv. I VM 1975 i Antholz vart han verdsmeister både på 20 kilometer og i stafett, den sistnemnde bragda gjorde han på lag med Heikki Flöjt, Simo Halonen og Juhani Suutarinen. Han vart dessutan nummer fire på 10 km i meisterskapen.
Ikola vart på ny verdsmeister på normaldistansen 20 km under verdsmeisterskapen i Vingrom i 1977, der han slo sølvmannen Sigleif Johansen med 25 sekundar. På finsk heimebane i Lahti i 1981 skaut Ikola 20 blanke treff på 20-kilometeren og tok sin tredje VM-tittel i øvinga, over minuttet føre det austtyske skiskytingsfenomenet Frank Ullrich.
MS «Bremnes»
I april 1990 vart ho seld til Hriseyar-Hreppur på Hrisey i Island og omdøypt «Sæfari». Ho gjekk her i ruta Dalvik-Grimsey, og i periodar mellom Dalvid og Hrísey. Ferja vart ombygd i 1992. 1. juli 1999 tok den islandske staten over ferja. 23. februar 2009 vart ferja seld til Shipriders AB (Marin Mätteknik i Västra Frölunda AB, Göteborg) og registreringshamna vart i mai same året flytta til Göteborg og ho fekk namnet «Icebam». Ferja er framleis i fart i 2011.
Pseudofossil
Pseudofossil er uorganiske strukturar som liknar på fossil. Dei vanlegaste er dendrittar, som liknar plantefossil, men er danna ved utfelling av jarn- og manganoksid på sprekkeflater, og «forsteina appelsinar» og andre «frukter», som er konkresjonar danna ved kjemisk utfelling i dei opphavlege sedimenta. Sedimentære strukturar, som tørkesprekker, og reine forvitringsformer kan òg i einskilde tilfelle takast for å vere fossil.
Dypingitt
Dypingitt er eit kvitt sekundærmineral som første gongen vart skildra i 1970 frå Dypingdal serpentin-magnesittførekomsten i Snarum i Noreg. Det er nærskyldt med hydromagnesitt, men har eit høgare vassinnhald: Mg5(CO3)4(OH)2·5H2O. Dypingitt-liknande mineral, til dels med endå høgare vassinnhold, er seinare funne i ei rekkje utanlandske lokalitetar.
Nöbbele
Nöbbele er ein svensk tettstad i Växjö kommun i Kronobergs län i Småland. I 2010 hadde tettstaden 257 innbyggjarar.
Kosmologi
Kosmologi (frå gresk κοσμολογία (κόσμος, verda, og λογια, lære) er teoriar om universet i sin heilskap.
Dei religiøse kosmologiane samsvarar generelt med andre fundamentale prinsipp i dei religionane dei høyrer til, som til dømes moral, etikk, metafysikk og krav til kultutøving og anna aktivitet. Kosmologi og religion utgjer på dette viset eit samanhengande system som ikkje har naturlover som fundament. Dei religiøse kosmologiane er difor å sjå på som sosiale konstruksjonar som gjer greie for verda og menneska i verda på eit vis som ikkje treng å stå i motsetnad til vitskaplege observasjonar og teoriar om kosmos. Mange religionar og religiøse menneske har godteke den vitskaplege kosmologien utan å gje slepp på den religiøse; det er soleis ei etter måten vanleg oppfatning her i landet og andre kristne land at det eksisterer ein bibelsk Guds himmel med plass til rettferdige døde, samstundes som det finst ein himmel og eit verdsrom i samsvar med det som vitskapen skildrar. Som konsekvens av dette, må dei religiøse kosmologiane stå for ei viss stabilitet, og ikkje rokkast i sine karakteristiske drag av nye eller eldre vitskaplege observasjonar og endringar i vitskaplege teoriar. Motsetnadene mellom dei religiøse og vitskaplege kosmologiane eliminerast ved at dei høyrer til to ulike tankesystem som eigenleg ikkje trengst å sameinast eller å utelukke kvarandre, då dei har å gjere med to skilde og uavhengige sider av det menneskelege tilværet.
Tiril Eckhoff
Tiril Kampenhaug Eckhoff er ein norsk skiskyttar som vart olympisk meister med Noreg på mix-stafetten under vinter-OL 2014 i Sotsji. Ho er medlem av Fossum Idrettsforening. Skiskyttarar har vore, Stian Eckhoff og Kaja Eckhoff, er hennar eldre sysken.
Eckhoff fekk sitt internasjonale gjennombrot i Annecy i januar 2014, der ho kom på tredjeplass i eit vederscuprenn. Under vinter-OL i februar månad i Sotsji gjekk ho ein god etappe for det norske laget på mixstafetten, ei tevling der ho saman med Tora Berger, Ole Einar Bjørndalen og Emil Hegle Svendsen kapra OL-gull. Seinare i vinterleikane i Sotsji tok Eckhoff bronsemedaljen på fellesstarten. På kvinnestafetten gjekk Eckhoff tredjeetappen for Noreg, og fekk ein ny OL-bronse.
Henrik Aaby
Henrik Aaby er ein norsk tidlegare ishockeyspelar som spelte for heimklubben Frisk Asker Ishockey. Han spelte også for Spektrum Flyers, Viking Ishockeyklubb og Frölunda HC.
Laclavere Plateau
Laclavere Plateau er ei platå, 19 km langt og frå 1 til 6 km breitt, med ei høgd opp mot 1035 moh mellom Misty Pass og Theodolite Hill på Trinityhalvøya. Platået stig sør for Schmidt Peninsula og den chilenske forskingsstasjonen, General Bernardo O'Higgins. Det vart namngjeve av UK Antarctic Place-Names Committee (UK-APC) (1963) etter Georges R. Laclavere, ein fransk kartograf og leiar for Scientific Committee on Antarctic Research (SCAR), 1958-63.
Ronnie Spector
Veronica Spector Greenfield, opphavleg Veronica Yvette Bennett, var ein USA-amerikansk songar som skipa jentegruppa The Ronettes i 1957 med den eldre systera Estelle Bennett og syskenbarnet deira Nedra Talley. Bennett fronta gruppa medan plateprodusentem Phil Spector produserte det meste av det dei gav ut. Dei to gifta seg i 1968 og skilde seg i 1972.
Bennett song solo på ei rekkje av hittane til The Ronettes første halvdel av 1960-åra, som «Be My Baby» (1963), «Baby, I Love You» (1963) og «The Best Part of Breakin' Up» (1964). I 1964 lanserte ho ein solokarriere med singelen «So Young». Sidan 1980 har Bennett gjeve ut fem studioalbum: Siren (1980), Unfinished Business (1987), Something's Gonna Happen (2003), Last of the Rock Stars (2006) og English Heart (2016). I 1986 fekk ho eit comeback i karrieren sin då ho var med på Eddie Money-songen «Take Me Home Tonight».
Bennett har blitt kalla den opphavlege «bad girl of rock and roll». I 2007 vart ho innlemma i Rock and Roll Hall of Fame som medlem av The Ronettes.
Torbjørn Falkanger
Torbjørn Getz Falkanger var ein norsk skihoppar, fødd i Strinda i Sør-Trøndelag. Han vann sølvmedaljen i hopprennet under Vinter-OL 1952 i Oslo. Med startnummer 38 av dei 44 deltakarane hoppa han i fyrste omgang 68 meter og leia med eitt poeng på Arnfinn Bergmann. Men i andre omgangen landa han på 64 meter, eit hopp som gjorde at han hamna 4,5 poeng bak Bergmann, som hadde hoppa på eit tidleg startnummer. Under opninga av vinterleikane avla Falkanger den olympiske eiden.